युवा मंडल का युवा सम्मेलन आयोजित
आसींद |जिले के नेहरू युवा मंडलों के पदाधिकारियों का जिला सम्मेलन नेहरू युवा केंद्र और नेहरू युवा संस्थान पांसल के संयुक्त तत्वाधान में आयोजित हुआ। जिला परिषद सदस्य प्रद्युमन सिंह राणावत ने मुख्य अतिथि के रूप में शिरकत की। अध्यक्षता दरीबा पूर्व सरपंच सत्यनारायण विश्नोई, विशिष्ट अतिथि नेहरू युवा केंद्र के जिला समंवयक महेंद्र सिंह सिसौदिया, जिंदल सॉ लिमिटेड के जनरल मैनेजर गोपाल कुच्चे, सिविल जिंदल के आरसी बसेर ने शिरकत की। नेहरू युवा संस्थान पांसल के अध्यक्ष रामपाल चौधरी ने बताया कि युवा प्रतिभा खोज कार्यक्रम आयोजित हुआ। इस दौरान बच्चों ने लोकगीत, सामूहिक नृत्य, हास्य अभिनय की शानदार प्रस्तुति दी। एडवोकेट प्रहलाद राय व्यास ने युवाओं को उपभोक्ता अधिकारों की जानकारी दी। शिवराज जाट, कवि अनिल व्यास आदि उपस्थित थे। कार्यक्रम का संचालन मंडल संरक्षक विकास शर्मा ने किया।
hin_Deva hin_Deva